**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел.03641/ 76- 26, факс 03641/ 70-24,oik0915@cik.bg**

**Р Е Ш Е Н И Е № 176**

**01.04.2016г.**

 **ОТНОСНО:** Вземане на Решение по Сигнал от Цвета Вълчева Караянчева –Областен координатор на ПП ГЕРБ - Кърджали за неизпълнение на изискванията на чл.41, ал.3 от ЗМСМА от Гюрсел Раиф Мехмед – кмет на кметство с.Котлари и Юсеин Ахмед Коджаали – кмет на кметство с.Лещарка, община Крумовград, област Кърджали.

В ОИК – Крумовград е постъпил сигнал с вх.№ 141 от 12.03.2016г. от Цвета Вълчева Караянчева –Областен координатор на ПП ГЕРБ – Кърджали, с който сигнализира Общинска избирателна комисия Крумовград за неизпълнение на изискванията на чл.41, ал.3 от ЗМСМА във връзка с чл.41, ал.1 от ЗМСМА от Гюрсел Раиф Мехмед – кмет на кметство с.Котлари и Юсеин Ахмед Коджаали – кмет на кметство с.Лещарка, община Крумовград, област Кърджали.

 Г-жа Караянчева е констатирала това нарушение след извършена от нея справка в електронната страница на търговския регистър.

Г-жа Караянчева иска от ОИК – Крумовград да провери сигнала и да предприеме необходимите действия по процедурата за прекратяване на пълномощията на Гюрсел Раиф Мехмед – кмет на кметство с.Котлариу община Крумовград, област Кърджали и Юсеин Ахмед Коджаали – кмет на кметство с.Лещарка, община Крумовград, област Кърджали.

Във връзка с визирания по – горе сигнал, Общинска избирателна комисия Крумовград реши да изиска с писмо **от Агенция по вписванията, Търговски регистър** удостоверение за актуално състояние относно участие в търговски дружества на лицата Гюрсел Раиф Мехмед – кмет на кметство с.Котлариу община Крумовград, област Кърджали и Юсеин Ахмед Коджаали – кмет на кметство с.Лещарка, община Крумовград, област Кърджали.

От полученото в ОИК- Крумовград с вх.151 от 01.04.2016г. на наш изх.№ 1000 от 15.03.2016г. писмо от Агенция по вписванията с техен изх.№06-00-19/25.03.2016г. с приложени към него удостоверение с изх.№20160323105029/23.03.2016г. за актуално състояние от което е видно, че Гюрсел Раиф Мехмед кмет на кметство с.Котлари, община Крумовград, област Кърджали е бил **съдружник в „Крумкооп-1“ООД – Крумовград до** **11.05.2015г.** Удостоверение с изх.№20160323105315 от 23.03.2016г. за актуално състояние от което е видно, че Юсеин Ахмед Коджаали кмет на кметство с.Лещарка, община Крумовград,област Кърджали е бил **член на Управителен съвет на Всестранна кооперация „Обединение“ до 14.05.2014г.**

С оглед на изложеното и на основание чл.87, ал.1,т.1 и т.34 от Изборния кодекс.

Общинска избирателна комисия- Крумовград,

**Р Е Ш И:**

**Отказва** да предприеме необходимите действия по процедурата за прекратяване на пълномощията на Гюрсел Раиф Мехмед – кмет на кметство с.Котлари и Юсеин Ахмед Коджаали – кмет на кметство с.Лещарка, община Крумовград, област Кърджали, поради липса на законови основания.

Решението на Общинската избирателна комисия може да бъде оспорвано в тридневен срок от обявяването му по реда на чл.88, ал.1 от Изборния кодекс пред Централна избирателна комисия

 Председател ОИК:………….

 /Атанас Тюрдиев/

 Секретар ОИК:…………

 /Фатме Осман/